Danilo Mihaļs

Danilo Mihaļs (ukraiņu: Данило Мигаль; 1955—2024) bija Kanādas ukrainis, diasporas aktīvists, Ukrainas jauniešu savienības biedrs. Pazīstams ar protestu pret padomju okupāciju Ukrainā 1976. gada Olimpiskajās spēlēs.

 Dzīvesgājums 
Dzimis ukraiņu emigrantu ģimenē Tanderbejā. Tēvs — Bohdans Mihaļs, divīzijas „Galīcija” ārsts, māte — Kanādas ukrainiete Viktorija-Anna Balabuha. 

2021. gadā apbalvots par ieguldījumu Ukrainas kopienas attīstībā Kanādā.

 1976. gada protests 
1976. gada 27. jūlijā futbola spēles PSRS — VDR laikā Monreālas Olimpiskajās spēlēs Danilo izskrēja laukumā ar Ukrainas karogu un saucienu „Brīvību Ukrainai”, nodejoja hopaku. Viņu aizturēja policija, bet ātri atbrīvoja. Notikumu PSRS noklusēja.

2010. gados retu video ar protestu atrada žurnālists Mikola Kņažickis.

 Godināšana 
2022. gadā šo pašu karogu svinīgi pacēla Ukrainas futbola sezonas atklāšanā. Prezidents Zelenskis pieminēja Mihaļa rīcību savā runā Karoga dienā.

 Ārējās saites 

Kategorija:Ukraiņi